Experiental Learning in Tenerife: Through Nature and History , TENERIRE , ŠPANIJA

V času od 13. do 18. januarja 2025 sem se udeležila strokovnega usposabljanja za učitelje na Tenerifih, največjem in najbolj poseljenem otoku Kanarskega otočja. Seminar z naslovom *Experiential Learning in Tenerife: Through Nature and History* je bil izjemno zanimiv in predvsem zelo poučen.

Znanje o zgodovini Tenerifov, vulkanih, rastlinskem in živalskem svetu smo udeleženci pridobivali skozi metodo izkustvenega učenja. Glavno vodilo te metode je, da se ljudje najbolje učimo takrat, ko aktivno sodelujemo in izkušnje pridobivamo neposredno skozi lastno dejavnost.

Med usposabljanjem smo spoznali tudi dve inovativni aplikaciji – **Gooshes** in **Actionboard**, ki predstavljata odlična digitalna pripomočka za sodobno, aktivno in motivacijsko poučevanje. Njuna uporaba omogoča večjo vključenost učencev ter spodbuja sodelovalno in raziskovalno učenje.

Udeležba na seminarju je bila izjemna priložnost za osebni in strokovni razvoj, hkrati pa sem pridobila številne ideje, ki jih bom lahko prenesla v svoje pedagoško delo.

Mojca Sovič, prof. RP

